1. ΑΝΑΓΚ. ΝΟΜΟΣ υπ’ αριθ. 1275 της 11/16 Ιουν. 1938 Περί της υπό της Ταχυδρομικής Υπηρεσίας εκδόσεως εικονογραφημένων ταχυδρομικών δελταρίων. Άρθρον μόνον.-1.Επιτρέπεται η παρά της Ταχυδρομικής Υπηρεσίας έκδοσις εικονογραφημένων ταχυδρομικών δελταρίων, ων η τιμή πωλήσεως δύναται δια Β.Δ/τος να ορισθή ανωτέρα της εκπροσωπούσης το οικείον ταχυδρομικόν τέλος τοιαύτης. Δια του αυτού Β.Δ/τος θα κανονίζεται ο τρόπος διαθέσεως της μεταξύ του ταχυδρομικού τέλους και της τιμής πωλήσεως εισπραχθησομένης διαφοράς, ως και πάσαι αι λεπτομέρειαι εφαρμογής του παρόντος Νόμου. «2.Επιτρέπεται ωσαύτως η υπό της Ταχυδρομικής Υπηρεσίας έκδοσις γραμματοσήμων, εφ’ ων, πλην της αρχικής αξίας, επιτίθεται και πρόσθετος τοιαύτη, καθ’ ον τρόπον θέλει ορίσει Β.Δ/μα. Το προΐόν της εισπράξεως εκ της προσθέτου ταύτης αξίας διατίθεται καθ’ ον τρόπον ορίζει εκάστοτε Β.Δ/μα. 3.Η Ταχυδρομική Υπηρεσία δύναται ν’ αναλαμβάνη επί πληρωμή την επί των περιθωρίων των γραμματοσήμων ή και των επί τούτω επί των φύλλων των γραμματοσήμων δημιουργημένων διακένων την εκτύπωσιν διαφημίσεων υφ’ ους όρους και περιορισμούς θα ορίση απόφασις των επί της Συγκοινωνίας και Οικονομικών Υπουργών». Αι παρ. 2 και 3 προσετέθησαν ως άνω δια του άρθρ. 6 του Α.Ν. 1814/1939. 4-5.(Προστεθείσαι δια του άρθρ. 6 Α.Ν. 1814/ 1939 καταργήθησαν δια της παρ. 4 του άρθρ. 10 του Α.Ν. 2499/1940. 